钦定古今图书集成/理学汇编/学行典/第194卷 > 战正
## 钦定古今图书集成/理学汇编/学行典/第194卷 > 战正

按《莱州府志》：“战正，字德义，高密人。洪武闲，父思道辟
县掾，寻调闽之泰宁。时母方孕，正故不偕行，父独往。
越二年，卒。泰宁令怜之，命葬于邑之山南，覆二石以
识之。时正方三岁，及长，为邑庠生，即抵泰宁，取父骸
骨，遍访弗获，乃仰天号哭。忽一老至，备告正如言求
之，得父尸，遂携归，与母合葬。”